શ્રીનગર- દક્ષિણ કશ્મીરના અનંતનાગ જિલ્લામાં કોકેરનાગ વિસ્તારમાં ભારતીય સેના અને આતંકીઓ વચ્ચે અથડામણ ચાલી રહી છે. જેમાં સેનાએ બે આતંકીઓને ઠાર કર્યાના સમાચાર છે. હજી પણ કેટલાંક આતંકી છુપાયા હોવાની આશંકા છે. આ ઉપરાંત આતંકી સંગઠન લશ્કર-એ-તૈયબાનો કમાન્ડર અશરફ મૌલવી પકડાયો હોવાની પણ માહિતી મળી છે. વધુમાં એવી પણ જાણકારી છે કે, બેથી ત્રણ વધુ આતંકીઓ પણ સેનાની પકડમાં આવ્યા છે. અને સામસામે ફાયરિંગ ચાલુ છે. ફાયરિંગને કારણે અનંતનાગના કેટલાક વિસ્તારોમાં ઈન્ટરનેટ સેવા પણ બંધ કરવામાં આવી છે.